armvectores/hy_wikipedia_2023 huggingface dataset:
Յոհանա Ավստրիացի

Յոհանա Ավստրիացի, (գերմ.՝ Johanna von Österreich, իտալերեն՝ Giovanna d'Austria, հունվարի 24, 1547(1547-01-24), Պրահա, Չեխական թագի հողեր, Սրբազան Հռոմեական կայսրություն - ապրիլի 11, 1578(1578-04-11), Ֆլորենցիա), կայսր Ֆերդինանդի և Աննա Յագելոնկայի կրտսեր դուստրը, Տոսկանայի Մեծ դքսուհի, դուքս Ֆրանչեսկո I–ի առաջին կինը, Մարիա Մեդիչի թագուհու մայրը։


== Կենսագրություն ==
Յոհանան ընտանիքում 15 երեխաներից ամենափոքրն էր, մայրը մահացել էր Յոհանայի ծնվելուց երկու օր անց։ Ստացել էր փիլիսոփայության և երաժշտության խորացված ուսուցում, խոսում էր ֆրանսերեն, իսպաներեն, իտալերեն, հունգարերեն, լատիներեն, գերմաներեն լեզուներով։


== Ամուսնություն Մեդիչիի հետ ==

Հետևելով ծնողների ցանկությանը կայսր Մաքսիմիլիան II-ը որոշում է Յոհանային ամուսնացնել Մեդիչիների տոհմի ներկայացուցչ՝ Ֆլորենցիայի դուքս Ֆրանչեսկոյի հետ։ Եվրոպայում հզոր դինաստիայի՝ Հաբսբուրգների ներկայացուցչուհու հետ ամուսնությունը Մեդիչիների համար բավականին վարկանիշային կլիներ։
Նրա ամուսնությունը Ֆրանչեսկո Մեդիչիի հետ կայացավ 1565 թվականի դեկտեմբերի 18-ին։ Հարսնացուն ժամանեց Պորտո-ալ-Պրատոից։ Հանդիսությունը կազմակերպել էին Ջորջո Վազարին, Վինչենցո Բորգին և Ջովանի Կաչինին։ Տոնակատարության ժամանակ ներկայացվել էր կատակերգություն Ֆրանչեսկո դ'Ամբրայի «Cofanario»–ի տաղերով։ Հարսանիքի առիթով կատարված որմնանկարների թվում կային Պալացիո Վեկոյի և Վազարիի միջանցքի, Նեպտունի շատրվանի որմնանկարները։
Ողջ ամուսնության ընթացքում Ֆրանչեսկոն պահպանում է հարաբերությունները իր վաղեմի սիրուհի՝ վենետիկուհի Բիանկա Կապելոյի հետ, որը փարթամ արտաքին ուներ և ոսկեգույն մազեր։ Ֆրանչեսկոն անտեսում էր հիվանդոտ և մելանխոլիկ Յոհանային, որը ծնում էր միայն աղջիկներ և որին անբարյացկամորեն էին վերաբերվում հպատակները՝ ավստրիական ծագման պատճառով։ Նրան լավ էր վերաբերվում միայն սկեսրայրը՝ Կոզիմո I-ը, որը հրամայել էր Յոհանայի համար Պալացիյո Վեկոյում գավիթ զարդարել։ Վազարիի աշակերտները  լյունետի վրա պատկերել էին Ավստրիայի բնապատկերները։
1576 թվականին  եղբայրը՝ Մաքսիմիլիանը Յոհանայի ամուսնուն տվեց դքսի տիտղոս և տերությունները դարձրեց դքսություն, որի վրա Հռոմի Պապը չուներ իշխանություն։
Ամուսնության 12 տարիների ընթացքում Յոհանան ունեցավ 8 երեխա և մահացավ 31 տարեկան հասակում։ 1578 թվականի ապրիլի 10-ին, 8-րդ երեխայով հղի Յոհանան ընկավ աստիճաններից։ ՄԻ քանի ժամ անց նա ծնեց որդի, որն իսկույն վախճանվեց։ Հաջորդ որը ապրիլի 11-ին մահացավ նաև ծննդկանը։ Յոհանան թաղված է Սան Լորենցոյի տաճարի Մեդիչիների մատուռում։
Նրա մահից մի քանի ամիս անց Ֆրանչեսկոն հապճեպ ամուսնացավ Բիանկա Կապելոյի հետ։ Դժբախտ պատահարի առեղծվածային հանգամանքների շուրջ սպանության մասին խոսակցություններ էին պտտվում։


== Երեխաներ ==
Յոհանայի և ֆրանչեսկոյի միակ որդին՝ Ֆիլիպը մահացել է հինգ տարեկան հասակում, ինչի պատճառով Տոսկանայի գահը ժառանգել է Ֆերնանդոն՝ Ֆրանչեսկոյի եղբայրը։ Յոհանայի դուստրերը նույնպես չէին փայլում իրենց առողջությամբ, նրանցից շատերը մահացել են մանուկ հասակում։
1․ Էլեոնորա Մեդիչի (1567—1611), Վինչենցո I Գոնզագայի կինը, ապագա կայսրուհի՝ Էլեոնորա Գոնզագայի մայրը
2. Ռոմոլա (1568)
3. Աննա (1569—1584)
4. Իզաբելա (1571) 
5. Լուկրեցիյա (1572—1574) 
6. Մարիա Մեդիչի (1573—1642), Ֆրանսիայի թագավոր Հենրի IV–ի կինը
7. Ֆիլիպ (1577–1582), կնքված էր Յոհանայի զարմիկ՝ Իսպանիայի թագավոր Ֆիլիպ II–ի պատվին
8. չկնքված երեխա (1578)


== Նախնիք ==


== Ծանոթագրություններ ==
Իշթվան

Իշթվան (հունգարերեն` István), հունգարական արական անուն, համապատասխանում է հայկական Ստեփան անվանը։


== Անունը կրողները ==
Իշտվան Դոբի` հունգարացի քաղաքական գործիչ
Իշտվան Գորովե (Ստեփան Կորովյան) 19-րդ դարի հունգարացի հայազգի քաղաքական գործիչ
Իշթվան Շանդորֆի` հունգարացի նկարիչ
Իշտվան Սաբո` հունգարացի ռեժիսոր, սցենարիստ և պրոդյուսեր
Իշտվան Սեչենյի` 19-րդ դարի հունգարացի քաղաքական գործիչ, գրող և տնտեսագետ


== Ծանոթագրություններ ==
Բելոյարովկա (գյուղ, Ամվրոսիևսկի շրջան)

Բելոյարովկա (ուկրաիներեն՝ Білоярівка), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Բելոյարովկա գյուղում բնակվում էր 1 497 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շտորբեկ Ֆրանկենդորֆ

Շտորբեկ Ֆրանկենդորֆ (գերմ.՝ Storbeck-Frankendorf), կոմունա Գերմանիայում, Բրանդենբուրգի տարածքում։
Մտնում է Արևելյան Պրիգնից Ռուփինի շրջանի կազմի մեջ։ Գտնվում է Տեմնիցի ենթակայության տակ։ Բնակչությունը 503 մարդ է (2010 թվականի դեկտեմբերի 31–ի տվյալներով)։ Զբաղեցնում է 42,23 կմ² տարածք։ Պաշտոնական կոդը՝ 12 0 68 413։


== Ծանոթագրություններ ==
Գվելեթի (Ղազբեգի շրջան)

Գվելեթի (վրաց.՝ გველეთი), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում։


== Դիրք ==
Գտնվում է ծովի մակարդակից 1560 մետր բարձրության վրա։ Շրջկենտրոն Ստեփանծմինդայից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ։


== Ծանոթագրություններ ==
Միխալ Կոչեր

Միխալ Կոչեր (չեխ․՝ Michal Kočer), չեխ աստղագետ է, աստերոիդներ հայտնաբերող, աշխատում է Կլետի աստղադիտարանում։ 2003 թվականին մեկ այլ չեխ աստղագետ Միլոշ Տիխիի հետ միասին նա հայտնաբերել է 7 աստերոիդ և ևս մեկ աստերոիդ հայտնաբերել է ինքնուրույն։ Մասնագիտացած է մերձերկրային աստերոիդների գծով։ Զբաղվում է աստղադիտարանի ծրագրային ապահովմամբ, դիտարկմամբ և տվյալների մշակմամբ, փոքր մոլորակների նույնականացմամբ և աստղաչափությամբ։


== Ծանոթագրություններ ==
Միքելրիփշ

Միքելրիփշ կամ Մքյալրիփշ (աբխազ.` Мқьалрыҧшь, վրաց.` მიქელრიფში), գյուղ Աբխազիայի Գագրայի շրջանում, Գագրայից 42 կմ հյուսիս-արևմուտք։ Գտնվում է ծովի մակարդակից 200 մ բարձրության վրա։


== Բնակչությունը ==
1959 թվականի տվյալներով, գյուղում բնակվում էր 250 մարդ, հիմնականում հայեր և վրացիներ։ 1989 թվականին, գյուղն ուներ 190 բնակիչ, հիմնականում հայեր։
2011 թվականի հաշվառումներով, գյուղում ապրում էր 326 մարդ, որից 308 (94,5%) - հայեր, 7 (2,1%) - ռուսներ, 5 (1,5%) - վրացիներ, 3 (0,9%) - աբխազներ, 2 (0,6%) - ուկրաինացիներ և 1 (0,3%) - հույն։
Բնակիչներն զբաղվում են ծխախոտի և եգիպտացորենի մշակությամբ, անասնապահությամբ և թռչնաբուծությամբ։ Գյուղն ունի միջնակարգ դպրոց, գրադարան և ակումբ։
Միքելրիփշը հիմնադրել են Սամսունից եկած համշենահայերը` 1893 թվականին։


== Ծանոթագրությունները ==
Խոսե Պեդրո Վարելա (քաղաք)

Խոսե Պեդրո Վարելա (իսպ.՝ José Pedro Varela), ոչ մեծ քաղաք Ուրուգվայի հարավարևելյան մասում՝ Լավալիեխա դեպարտամենտում։ Կրում է հասարակագետ գիտնական և քաղաքական գործիչ Խոսե Պեդրո Վարելայի անունը։ Ընկած է դեպարտամենի վարչական կենտրոնից՝ Մինաս քաղաքից 35, երկրի մայրաքաղաք Մոնտեվիդեոյից՝ 256 կիլոմետր հեռավորության վրա։ 


== Պատմություն ==
Քաղաքի ներկայիս տարածքում 1898 թվականի օգոստոսի 24-ին հիմնված բնակավայրը 1918 թվականի փետրվարի 1-ին ստացել է Pueblo-ի (գյուղի), 1958 թվականի հոկտեմբերի 16-ին՝ Villa-ի (փոքր քաղաքի), 1967 թվականի նոյեմբերի 19-ին՝ քաղաքի (Ciudad-ի) կարգավիճակ։ 


== Բնակչություն ==
2011 թվականի մարդահամարի տվյալներով Խոսե Պեդրո Վարելայում ապրում էր 5.118.:

Աղբյուրը՝ Instituto Nacional de Estadística de Uruguay


== Ծանոթագրություններ ==


== Արտաքին հղումներ ==
INE Խոսե Պեդրո Վարելա քաղաքի հատակագիծը
Յանաուլի շրջան

Յանաուլի շրջան (ռուս.՝ Янаульский район, բաշկիրերեն՝ Яңауыл районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Յանաուլ։


== Աշխարհագրություն ==
Շրջանի տարածքի մակերեսը կազմում է 2176 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21455 մարդ։ Բնակչության խտությունը կազմում էր 9,86 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Yacc

Yacc-ը համակարգչային ծրագիր է, որը նախատեսված է LARL քերականություններից շարահյուսական վերլուծիչներ գեներացնելու համար։ Անունն առաջացել է Yet Another Compiler Compiler (Եվս մեկ կոմպիլյատորի կոմպիլյատոր) արտահայտության հապավումից։ Այս գործիքը UNIX օպերացիոն համակարգում ստեղծվել է Սթիվեն Ջոնսոնի կողմից, 1970-ական թվականներին։


== Ընդհանուր նկարագրություն ==
Yacc ծրագրի մուտքին տրվում է վերլուծվող լեզվի քերականությունը՝ Բեկուսի-Նաուրի գրելաձևով (BNF), որտեղ քերականական կանոնները համալրված են իմաստային (սեմանտիկ) գործողություններով։ Ամբողջ Yacc ֆայլը բաժանվում է երեք մասերի, որոնցից առաջինում գրվում են սահմանումները (տերմինալային սիմվոլների, վերլուծության ստեկի տիպի, գործողությունների նախապատվության և ասոցեատիվության և այլն), երկրորդ մասում գրվում են քերականական կանոնները՝ իմաստային գործողություններով, և վերջապես երրորդ մասում, որի առկայությունը պարտադիր չէ, գրվում են օժանդակ ֆունկցիաները։ Տեքստի նշված երեք մասերն իրարից բաժանվում են %% նշաններով։

Սահմանումներ
%%
Քերականական կանոններ և սեմանտիկ գործողություններ
%%
Օժանդակ ֆունկցիաներ

Եթե, օրինակ, Yacc գործիքն իրականացված է C լեզվի համար, ապա լեզվի շարահյուսական վերլուծիչը պարունակող ֆայլի մշակումից հետո ստացվում է C լեզվով գրված մի մոդուլ, որում շարահյուսական վերլուծիչի մուտքի կետ է հանդիսանում int yyparse() ֆունկցիան։ Այդ շարահյուսական վերլուծիչում ենթադրվում է, որ գոյություն ունի int yylex() ինտերֆեյսով բառային վերլուծիչը, որն ամեն մի կանչի ժամանակ վերադարձնում է վերլուծվող տեքստի հերթական թոքենը։ Առավել հաճախ Yacc-ի հետ օգտագործվում է բառային վերլուծիչների Lex գեներատորը։


== Օրինակ ==
Yacc նկարագրության պարզագույն օրինակ կարող է ծառայել ամբողջ թվերի հետ թվաբանական գործողություններ կատարող հաշվարկիչի իրականացումը։


== Իրականացումներ ==
Yacc գործիքը հեղինակի կողմից իրականացվել է B լեզվով և B լեզվի համար, իսկ հետագայում վերագրվել, վերասահմանվել է C լեզվի համար։ Այսօր Yacc իրականացումներ կան Java, Standard ML, C#, Common Lisp, Go և շատ այլ լեզուների համար։


== Ծանոթագրություններ ==
Ռիու Գրանդի դու Սուլ նահանգի արևելակենտրոնական մաս (մարզ)

Ռիու Գրանդի դու Սուլ նահանգի արևելակենտրոնական մաս (պորտ.՝ Mesorregião do Centro Oriental Rio-Grandense), վարչական մեզոշրջան Բրազիլիայում, մտնում է Ռիու Գրանդի դու Սուլ նահանգի մեջ։ Բնակչությունը կազմում է 775 276 մարդ 2006 թվականի տվյալով։ Զբաղեցված տարածքը 17 192.0.37 կմ²։ Բնակչության խտությունը 45.1 մարդ/կմ²։


== Վիճակագրություն ==
Համախառն ներքին արտադրանքը կազմել է 10 441 768 230,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 13 790.88 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Օսմանիեի գավառակ

Օսմանիե, գավառակ Կիլիկիայում, Ադանայի նահանգում։ Կենտրոնը Օսմանիե գյուղաքաղաքն էր:


== Աշխարհագրություն ==
Գտնվում էր Ադանա քաղաքի հյուսիս-արևելյան կողմում, Ջահան (Պիրամոս) գետի ավազանում:
Տարածքը դաշտային է, օդը՝ չոր և առողջարար:


== Բնակչություն ==
XIX դարի վերջին գավառակն ուներ 7370 բնակիչ: 1909 թվականի ջարդերից առաջ գավառակն ուներ 1000 տուն, որից 700-ը՝ հայկական: Ջարդին զոհ գնաց 900 հայ: 1913 թվականին ուներ 9832 հայ բնակիչ, որոնց մեծամասնությունը թուրքերի ձեռքով կոտորվեց 1915 թվականի Մեծ եղեռնի ժամանակ:


== Տնտեսություն ==
Բնակչության հիմնական զբաղմունքը բրնձի մշակությունն էր:


== Վարչական բաժանում ==
XIX դարի վերջին գավառակն ուներ 35 գյուղ:


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Դալթոնիզմ

Դալթոնիզմ (լատ.՝ Daltonismus), գունաշփոթություն, մասնակի գունակուրություն, գունային տեսողության 1794 թվականին նկարագրել է անգլիացի գիտնական Ջոն Դալթոնը (ինքը տառապել է այս արատով)։ Հիվանդանում են տղամարդկանց մոտ 8%-ը, կանանց՝ 0,5%-ը։
Ենթադրվում է, որ աչքի ցանցաթաղանթում կա 3 տարր, և բնականոն, այսպես կոչված՝ տրիքրոմատիկ գունազգայության դեպքում դրանցից յուրաքանչյուրն ընկալում է 3 հիմնական գույներից (կարմիր, կանաչ, մանուշակագույն) մեկը։ Վերոհիշյալ տարրերից որևէ մեկի քայքայումն առաջացնում է մասնակի գունակուրություն (դիքրոմիա)։ Դիքրոմազիայով տառապողներից ոմանք չեն տեսնում կարմիր գույնը (պրոտանոպիա), ոմանք՝ կանաչ գույնը (դեյտերանոպիա)։
Պրոտանոպիայի դեպքում կարմիր գույնը շփոթում են մուգ կանաչի, մուգ դարչնագույնի, իսկ կանաչ գույնը՝ բաց մոխրագույնի, բաց դեղինի և բաց դարչնագույնի հետ։
Դեյտերանոպիայի դեպքում կանաչ գույնը շփոթում են բաց նարնջագույնի, բաց վարդագույնի, բաց դարչնագույնի հետ։
Մանուշակագույնի նկատմամբ գունակուրություն լինում է հազվադեպ, ընդ որում սպեկտրի բոլոր գույներն ընկալում են որպես կարմիր կամ կանաչ գույնի երանգներ։
Բնածին գունակուրության բոլոր ձևերը փոխանցվում են ժառանգաբար։ Կանայք են հանդիսանում այդ հատկանիշի փոխանցողները, չնայած պահպանում են բնականոն տեսողությունը։ Ձեռքբերովի գունակուրությունը կարող է առաջանալ տեսողության օրգանների և կենտրոնական նյարդային համակարգի տարբեր հիվանդությունների ժամանակ։ Գունազգայության խանգարումներն ախտորոշում են հատուկ աղյուսակների կամ սպեկտրային սարքերի միջոցով։ Գունային տեսողության հետազոտումը կարևոր նշանակություն ունի տրանսպորտում, ավիացիայում, ծովային ծառայությունում, քիմիական, տպագրական, տեքստիլ և արդյունաբերության այլ ճյուղերում աշխատող մասնագետների ընտրության ժամանակ։ Դալթոնիզմը բուժման ենթակա չէ։


== Պատկերասրահ ==

		
		
		


== Ծանոթագրություններ ==


== Տես նաև ==
Տեսողություն


== Արտաքին հղումներ ==
Գունային տեսողության խանգարումներ (գունակուրություն)
Stand By

"Stand By" (հայերեն։ Հավատարիմ մնա ), իտալացի երգչուհի Սենիթի երգն է, որով նա ներկայացել է Եվրատեսիլ 2011 երգի մրցույթին ներկայացնելով՝ Սան Մարինոն։ Երգը չհավաքեց բավարար միավորներ և չհայտնվեց եզրափակչում։
Գորթուբան

Գորթուբան (վրաց.՝ გორთუბანი), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1480 մետր բարձրության վրա։ Շրջկենտրոն Ադիգենից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 100 մարդ։


== Ծանոթագրություններ ==
Սուլա (այլ կիրառումներ)

Սուլա, կարող է վերաբերել՝

Սուլա - գետ Ռուսաստանում, Պեչորայի վտակը
Սուլա - համայնք Ֆրանսիայում
Սուլա - գյուղ Ուկրաինայի Սումիի մարզի Սումիի շրջանում
Զարեչնի (գյուղ, Բլագովարսկի շրջան)

Անվան այլ կիրառումների համար տե՛ս՝ ԶարեչնիԶարեչնի (ռուս.՝ Заречный, բաշկիրերեն՝ Заречный), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 92 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Don’t Bother

«Don’t Bother», կոլումբիացի երգչուհի Շակիրայի առաջին սինգլը նրա յոթերորդ «Oral Fixation, Vol. 2» (2005) ստուդիական ալբոմից։ Թողարկվել 2005 թվականի հոկտեմբերի 4-ին։ Երգի հեղինակներն են Շակիրան (նաև պրոդյուսեր), Լորեն Քրիստին, Գրեհեմ Էդվարդսը և Սքոթ Սփոքը։ «Don’t Bother» երգը ռոք երաժշտության ազդեցության ներքո գրված երգ է, որտեղ Շակիրան իր նախկին սիրեկանին վստահեցնում է, որ ինքը նրա համակրանքի կարիքը չունի և կարող է առաջ շարժվել առանց նրա։
Թողարկվելուց հետո սինգլը ստացել է տարբեր արձագանքներ երաժշտական քննադատների կողմից, որոնք գովերգում էին երգչուհու վոկալը, բայց կարծում էին, որ բառերը տարօրինակ են։ Առևտրային տեսանկյունից երգը հիթ-շքերթներում զբաղեցրել է ոչ վատ հորիզոնականներ՝ հայտնվելով Ավստրիայի, Գերմանիայի, Իտալիայի, Շվեյցարիայի և Մեծ Բրիտանիայի առաջին տասնյակներում։ ԱՄՆ-ի Billboard Hot 100 հիթ-շքերթում զբաղեցրել է 42-րդ հորիզոնականը, իսկ Billboard Mainstream Top 40 հիթ-շքերթում՝ 25-րդ։ Ավելի ուշ «Don’t Bother» երգը 500 000 միավոր թվային ներբեռնումների համար Ձայնագրող ընկերությունների ամերիկյան ասոցիացիայի (RIAA) կողմից ստացել է ոսկե հավաստագիր։ Սինգլի լրացուցիչ առաջխաղացման համար Շակիրան երգը կատարել է տարբեր արարողությունների և ռեալիթի շոուների ժամանակ, ինչպես նաև այն ներառել է Oral Fixation Tour շրջագայության սեթ ցուցակում։


== Երգացանկ ==
CD single«Don’t Bother» — 4:17
«No» featuring Gustavo Cerati (Album Version) — 4:45
«Don’t Bother» (Jrsnchz Main Mix) — 5:34
«No» featuring Gustavo Cerati (Music video)Digital download«Don’t Bother» — 4:17


== Հիթ-շքերթներ և հավաստագրումներ ==


== Ծանոթագրություններ ==
Մարգացնցնուղ կովկասյան

Մարգացնցնուղ կովկասյան (լատ.՝ Peucedanum caucasicum) հովանոցավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա խոտաբույս է, որի բարձրությունը հասնում է 40–120 սմ–ի։ Արմատավզիկը փաթաթված է մահացած տերևների մազոտ մնացորդներով։ Հովանոցներն ունեն 6–10 ճառագայթներ։ Ծածկոցը բացակայում է։ Պսակաթերթը կանաչավուն–դեղին են։


== Տարածվածություն ==
Հայաստանում աճում է Իջևանի (Գանձաքար, Ախթալա, Սևանի լեռնանցք) և Զանգեզուրի (Շուռնուխ գյուղի շրջակայք, լեռնագագաթ Խուստուփ) ֆլորիստակական շրջաններում։ Աճում է նաև Նախակովկասում, Արևմտյան և Հարավային Անդրկովկասում, Թալիշում, Անատոլիայում, Հյուսիսարևմտյան Իրանում։


== Էկոլոգիական ==
Աճում է միջին լեռնային գոտում՝ ծովի մակարդակից 1000–1800 մ բարձրությունների վրա, անտառի եզրերին, թփուտներում։ Ծաղկում է հուլիս ամսին, պտղաբերում՝ օգոստոս-սեպտեմբերին։


== Պահպանություն ==
Խոցելի տեսակ է։ Հայաստանի Կարմիր գրքի առաջին հրատարակության մեջ ընդգրկված էր որպես հազվազյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պոպուլյացիայի մի մասը պահպանվում է «Դիլիջանի» ազգային պարկի տարածքում։


== Ծանոթագրություններ ==
Մյուս Հաբանդ

Անվան այլ կիրառումների համար տե՛ս՝ Հաբանդ (այլ կիրառումներ)
Մյուս Հաբանդ (հին ուղղագրությամբ՝ Միւս Հաբանդ), երբեմն ուղղակի Հաբանդ, գավառ Մեծ Հայքի Արցախ նահանգի կազմում, Կարկառ գետի աջափնյակից մինչև Դիզափայտի լեռները և Քիրսի լեռնաշղթայից մինչև Մուխանք դաշտի արևմտյան եզերքը։


== Աշխարհագրություն ==
Հաբանդի տարածքը մոտավորապես համապատասխանում է ներկայիս Արցախի Հանրապետության Մարտունու և Հադրութի շրջաններին։


== Պատմություն ==
Հաբանդի Ամարաս ավանի եկեղեցին և վանքը հիմնադրել է Գրիգոր Ա Լուսավորիչը։ Այնտեղ է ամփոփվել Գրիգորիսի (Գրիգոր Ա Լուսավորչի թոռը) աճյունը, որի վրա 5-րդ դարում Վաչագան Գ Բարեպաշտ թագավորը կառուցել է Ս. Գրիգորիս մատուռը։ Նշանավոր էր Հաբանդի Գտիչ կամ Քթիշ բերդավանը (ներկայիս Հադրութի շրջանում)` համանուն և եպիսկոպոսանիստ վանքով։ Գտիչից ոչ հեռու (ներկայիս Տող և Տումի գյուղերի մոտ) գտնվող Գորոզ բերդավանի (հայտնի է 8-9-րդ դարերից) անունով հայ քերական-մեկնիչները (Համամ Արևելցի, Վարդան Արևելցի և ուր.) հաճախ կոչել են բովանդակ Հաբանդ, իսկ «Գորոզու բարբառ» ասելով՝ հասկացել առհասարակ Արցախի բարբառ։ Ուշ միջնադարում Հաբանդը վարչականորեն բաժանվել է Դիզակի (հարավային մասը) և Վարանդայի (հյուսիսային մասը) գավառների՝ համանուն մելիքություններով, որով մոռացվել է գավառի հնագույն անվանումը։


== Տես նաև ==
Արցախ


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Ծանոթագրություններ ==
Վոլֆգանգ Պաուլ

Վոլֆգանգ Պաուլ (գերմ.՝ Wolfgang Paul, օգոստոսի 10, 1913(1913-08-10), Լորենցկիրխ, Zeithain, Meissen District, Սաքսոնիա - դեկտեմբերի 7, 1993(1993-12-07), Բոն, Քյոլնի վարչական շրջան, Հյուսիսային Հռենոս-Վեստֆալիա, Գերմանիա), գերմանացի ֆիզիկոս, ով մասնակցել է ոչ մագնիսական քառակողմ մաս-ֆիլտրի մշակմանը, ինչը դարձավ իոնային թակարդի հիմքը։ Հանս Գեորգ Դեմելտի հետ միասին կիսել է 1989 թվականի ֆիզիկայի Նոբելյան մրցանակը Նորման Ֆոսթեր Ռամզեյի հետ։


== Վաղ տարիներ ==
Վոլֆգանգ Պաուլը ծնվել է 1913 թվականի օգոստոսի 10-ին Ցայտհայնում, Գերմանիա։ Մեծացել է Մյունխենում, որտեղ իր հայրը դեղագործական քիմիայի պրոֆեսոր էր։ Մյունխենի տեխնիկական համալսարանի առաջին մի քանի տարիներից հետո նա տեղափոխվեց Բեռլինի տեխնիկական համալսարան 1934 թվականին, որտեղ նա 1937 թվականի Հանս Գեյգերի խմբում ստացել է դիպլոմ։
Երկրորդ համաշխարհային պատերազմի տարիների նա ուսումնասիրել է իզոտոպների բաժանումը, որն անհրաժեշտ է միջուկային զենքերում օգտագործվող տրոհվող նյութերի արտադրման համար։


== Որդիներ ==
Որդիներից Ստեֆան Պաուլը Մյունխենի տեխնիկական համալսարանում տեսական ֆիզիկայի պրոֆեսոր է։ Լորենց Պաուլը Վուպերտալի համալսարանում ֆիզիկայի պրոֆեսոր է։


== Աշխատանքներ ==
Paul, Wolfgang (1990)։ «Electromagnetic Traps for Charged and Neutral Particles»։ Reviews of Modern Physics 62 (3): 531–540։ Bibcode:1990RvMP...62..531P։ doi:10.1103/RevModPhys.62.531 
Paul, Wolfgang; Steinwedel, H. (1953)։ «Ein neues Massenspektrometer ohne Magnetfeld»։ Zeitschrift für Naturforschung A 8 (7): 448–450։ Bibcode:1953ZNatA...8..448P։ doi:10.1515/zna-1953-0710 


== Ծանոթագրություններ ==


== Արտաքին հղումներ ==
Ինքնակենսագրականը Նոբելյան հիմնադրամի կայքում Archived 2006-06-14 at the Wayback Machine.
Մասլովո (գյուղ, Ջանկոյի շրջան)

Մասլովո (ուկրաիներեն՝ Маслове, Ղրիմի թաթարերեն՝ Teñ Suv), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Տենսու։
2001 թվականի տվյալներով Մասլովո գյուղում բնակվում էր 2 525 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
292

292 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 292 թվականն է, 
III դարի 92-րդ տարին։


== Դեպքեր ==


== Ծնունդներ ==


== Մահեր ==
Ֆեդոն Մատտեու

Ֆեդոն Մատտեու (հուն․՝ Φαίδων Ματθαίου, հուլիսի 12, 1924(1924-07-12), Սալոնիկ, Հունաստան - սեպտեմբերի 17, 2011(2011-09-17), Սալոնիկ, Հունաստան)), հույն բասկետբոլիստ և մարզիչ, որը հանդես է եկել կենտրոնականի և խաղարկողի դիրքերում առաջին համարի ներքո։ Որպես բասկետբոլիստ Հունաստանի բասկետբոլի ագզային հավաքականի կազմում հանդես է եկել Հելսինկիում անցկացվող Օլիմպիադային։


== Խաղացողի կարիերա ==
Ֆեդոնը հունական սուպերլիգայի «Արիս» ակումբի նախագահ Մանտոս Մատտեուի որդին է։ Բասկետբոլիստի կարիերան սկսել է 1945 թվականին «Արիս» ակումբի կազմում։ 1949 թվականին տեղափոխվել է «Պանատինաիկոս»։ Այս ակումբի կազմում նա երեք անգամ հաղթել է Հունաստանի առաջնությունը, 1955 թվականին հանդես է եկել Միջազգային գավաթում և դարձել է ամբողջ առաջնության MVP: 1955 թվականին նա հանդես է եկել «Պանիոնիոս» և «Սպորտինգ» ակումբների կազմերում, որից հետո տեղափոխվել է իտալական «Վարեզե»։ Խաղացողի կարիերան ավարտել է «Արիս» ակումբում 1957 թվականին։
Մատտեուն Հունաստանի հավաքականի կազմում անցկացրել է 44 խաղ, որոնց ժամանակ հավաքել է 539 միավոր (12,25 մ/խ)։ Հունաստանի հավաքականի կազմում նա իր առաջին պաշտոնական խաղը անցկացրել է 1949 թվականի Եվրոպայի բասկետբոլի առաջնությանը, որի ընթացքում հավաքել է 66 միավոր՝ դառնալով ակումբը լավագույն ռմբարկու և նվաճելով բրոնզե մեդալ։ Հետագայում նա խաղացել է 1951 թվականի Եվրոպայի առաջնությանը։


== Մարզչական կարիերա ==
Մատտեուն կարիերան ավարտելուց հետո դարձել է մարզիչ։ Նա 1961, 1965 և 1969 թվականների Եվրոապայի առաջնություններին եղել է Հունաստանի հավաքականի գլխավոր մարզիչ։ Մարզել է հունական սուպերլիգայի «Օլիմպիակոս», ԱԵԿ, ՊԱՈԿ և «Պերիստերի» ակումբները։ Նաև մարզել է իտալական «Շտորմ Վարեզե» և «Վիրտուս Աուրելիա» ակումբները։ 1970 և 1973 թվականներին եղել է ՖԻԲԱ բոլոր աստղերի խաղի Եվրոպայի հավաքականի գլխավոր մարզիչ։ «Օլիմպիակոս» ակումբի հետ միասին Մատտեուն 1976 թվականին դարձել է Հունաստանի առաջնության և գավաթի հաղթող, իսկ 1984 թվականին ՊԱՈԿ ակումբի հետ՝ Հունաստանի գավաթի հաղթող։


== Ձեռքբերումներ ==


=== Խաղացող ===
Հունաստանի չեմպիոն՝ 1950, 1951, 1954
Viareggio միջազգային գավաթի լավագույն ռմբարկու՝ 1955
Viareggio միջազգային գավաթի MVP՝ 1955
Եվրոպայի առաջնության բրոնզե մրցանակակիր՝ 1949


=== Մարզիչ ===
Հունաստանի չեմպիոն՝ 1976
Հունաստանի գավաթի հաղթող՝ 1976, 1984
ՖԻԲԱ բոլոր աստղերի խաղի Եվրոպայի հավաքականի մարզիչ՝ 1970, 1973


== Ծանոթագրություններ ==


== Արտաքին հղումներ ==
ՖԻԲԱ կայքում (անգլ.)
Հունաստանի բասկետբոլի Փառքի սրահի կայքում (անգլ.)
Կարաբեկլու

Կարաբեկլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին գյուղն ունեցել է 380 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ստարոկորսունսկայա

Ստարոկորսունսկայա (ռուս.՝ Старокорсунская), ստանիցա Ռուսաստանի Դաշնության Կրասնոդարի երկրամասում։ Մտնում է Կրասնոդարի համայնքային կազմավորման Կարասունսկի ներքաղաքային օկրուգի կազմի մեջ։ Գտնվում է Կուբան գետի աջ ափին, Կրասնոդարից 23 կմ հեռավորության և ծովի մակարդակից 22 մ բարձրության վրա։


== Բնակչությունը ==
Համաձայն 2002 թվականի տվյալների, ստանիցան ուներ 10776 բնակիչ, հիմնականում հայեր և ռուսներ։ 2010 թվականին այնտեղ արդեն ապրում էր 12238 մարդ։
Ստանիցայում գործում են երկու միջնակարգ դպրոցներ, երկու մանկապարտեզ, մշակույթի տուն, արվեստի մանկական դպրոց, իսկ օժտված երեխաների համար գործում է ժողովրդական արվեստի հանրակրթական միջնակարգ դպրոցը։


== Պատմությունը ==
Ստանիցան հիմնադրվել է 1794 թվականին` Կուբանի կազակների կողմից։
1987 թվականին կառուցվել է Հայրենական մեծ պատերազմում զոհվածների հուշարձանը։ 2010 թվականին կանգնեցվել է հուշակոթող` նվիրված հայրենիքի պաշտպաններին։


== Ծանոթագրություններ ==
Պրասկան

Պրասկան (ռուս.՝ Праскан, կոմի՝ Праскан), գյուղ Ռուսաստանի Կոմիի հանրապետության Ուսինսկ քաղաքային օկրուգի կազմում։
Բնակչությունը վերջին գրանցված տվյալներով կազմում էր 54 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չիկ-Ելգա

Չիկ-Ելգա (ռուս.՝ Чик-Елга, բաշկիրերեն՝ Сикйылға), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 65 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Blinding Lights

«Blinding Lights» (անգլ. թարգմանաբար՝ «Կուրացնող լույսեր»), կանադացի երգիչ The Weeknd-ի երգը նրա չորրորդ՝ «After Hours» ստուդիական ալբոմից ։ Թողարկվել է որպես ալբոմի երկրորդ սինգլ՝ 2019 թվականի նոյեմբերի 29-ին՝ լիդ սինգլ «Heartless»-ի թողարկումից երկու օր անց։ Երգի հեղինակը և պրոդյուսերը հենց ինքը The Weeknd-ն է՝ Մաքս Մարտինի և Օսկար Հոլթերի մասնակցությամբ, երգի համահեղինակներն են ռեփեր Belly-ն և Ջեյսոն Քուինվիլը։
Երգը գլխավորել է տարբեր երկրների, ներառյալ ամերիկյան Billboard Hot 100 և բրիտանական UK Singles Chart չարթերը։
2019 թվականի դեկտեմբերի 2-ին հրապարակվել է Mercedes-Benz-ի գովազդային հոլովակը, որտեղ հնչել է երգը։ Պաշտոնական լիրկ-հոլովակը թողարկվել է դեկտեմբերի 6-ին։ Պաշտանական տեսահոլովակը նկարահանվել է Լաս Վեգասի Ֆրիմոնտ փողոցում։
Երգիչը երգն առաջին անգամ կենդանի կատարել է 2019 թվականի դեկտեմբերի 6-ին՝ «Ուշ շոու Սթիվեն Քոլբերթի հետ» հաղորդման շրջանականերում։


== Չարթեր ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
 The Weeknd — Blinding Lights (աուդիո)
 The Weeknd — Blinding Lights (տեքստ)
Վալենտին Վասյանովիչ

Վալենտին Նիկոլաևիչ Վասյանովիչ (ուկրաիներեն՝ Васянович Валентин Миколайович, հուլիսի 21, 1971(1971-07-21), Ժիտոմիր, Ուկրաինական ԽՍՀ, ԽՍՀՄ), ուկրաինացի կինոռեժիսոր, սցենարիստ, պրոդյուսեր, օպերատոր, մոնտաժող և կինոկոմպոզիտոր։


== Կենսագրություն ==
Վալենտին Վասյանովիչը ծնվել է 1971 թվականի հուլիսի 21-ին Ժիտոմիրում (այժմ՝ Ուկրաինա)։ Ավարտել է Վիկտոր Կոսենկոյի անվան երաժշտական ուսումնարանը։ Կինոյի իր պրոֆեսիոնալ գործունեությունը սկսել է Ի. Կ. Կարպենկո-Կարիի անվան ԿԹԱՊԻ-ում, որն ավարտել է 1995 թվականին օպերատորի, իսկ 2000 թվականին՝ վավերագրական կինոյի ռեժիսորի դիպլոմով։ Սովորել է ուկրաինացի կինեմատոգրաֆիստներ Ալեքսեյ Պրոկոպենկոյի և Ալեքսանդր Կովալի ստեղծագործական արվեստանոցներում։ 2006-2007 թվականներին սովորել է Լեհաստանի Անջեյ Վայդայի ռեժիսորական դպրոցում։


== Ֆիլմագրություն ==


=== Ռեժիսոր ===
2004 - Արևի դիմաց
2012 - Սովորական գործ
2013 - Մթնշաղ
2013 - Կրեդենս
2016 – Սև մակարդակ
2019 - Ատլանտիդա
2021 – Անդրադարձ


=== Սցենարիստ ===
2012 - Սովորական գործ
2013 - Մթնշաղ
2019 - Ատլանտիդա


=== Պրոդյուսեր ===
2014 - Ցեղ
2019 - Ատլանտիդա


=== Օպերատոր ===
2013 - Մթնշաղ
2014 - Ցեղ
2017 - Հաշտեցում / Zgoda
2019 - Ատլանտիդա


=== Մոնտաժող ===
2012 - Սովորական  գործ
2014 - Ցեղ
2019 - Ատլանտիդա


=== Կոմպոզիտոր ===
2012 - Սովորական  գործ


== Պարգևներ ևմրցանակներ ==
«Ոսկե դյուցազն» միջազգային կինոփառատոնի երկրորդ մրցանակ՝ «Արծաթե դյուցազն» (1998),
Միջազգային կինոփառատոնի Առաջին մրցանակ (2002, Բաքու)՝ լավագույն վավերագրական ֆիլմի համար,
Ժյուրիի միջազգային մրցանակ կարճամետրաժ ֆիլմերի միջազգային փառատոնում (2005, Կլերմոն Ֆերան, Ֆրանսիա),
Կարճամետրաժ ֆիլմերի միջազգային փառատոնի մեծ մրցանակ (Նենսի, Ֆրանսիա, 2005),
Գրան պրի «Տարեգրություն» միջազգային կինոփառատոնում (2005),
«Կոնտակտ» վավերագրական ֆիլմերի միջազգային փառատոնի լավագույն կարճամետրաժ ֆիլմի դիպլոմ (2005),
Տորոնտոյի միջազգային կինոփառատոնի Ժյուրիի մրցանակ (2005, Կանադա),
IMAGO միջազգային կինոփառատոնի ժյուրիի մրցանակ (Պորտուգալիա, 2005),
Ի. Վ. Միկոլայչուկի անվան «Կիև» մրցանակ (2005),
Օդեսայի միջազգային կինոփառատոն, Դոն Կիխոտ (Կինոմամուլի միջազգային ֆեդերացիայի մրցանակ (2012),
Ուկրաինայի Ալեքսանդր Դովժենկոյի անվան պետական մրցանակ (2015)՝ «Ցեղը» գեղարվեստական ֆիլմի ստեղծման գործում ակնառու ստեղծագործական ավանդի համար,
Լավագույն ֆիլմի մրցանակ՝ Վենետիկի «Հորիզոններ» կինոփառատոնի ծրագրում«Ատլանտիդա» ֆիլմի համար,
Ժյուրիի հատուկ մրցանակ Տոկիոյի կինոփառատոնում՝ «Ատլանտիդա» ֆիլմի համար (2019),
«Վաստակի համար» III աստիճանի շքանշան (նոյեմբերի 9, 2020)՝ ազգային մշակույթի և արվեստի զարգացման գործում ներդրած նշանակալի անձնական ավանդի, ստեղծագործական նշանակալի նվաճումների և մասնագիտական բարձր հմտությունների համար,
Ուկրաինայի Տարաս Շևչենկոյի անվան ազգային մրցանակ (2021)՝ «Ատլանտիդա» գեղարվեստական ֆիլմի համար։


== Ծանոթագրություններ ==
Julia Dream

Julia Dream (անգլերենից թարգմանաբար Ջուլիա-երազ), Pink Floyd խմբի երգը` թողարկված 1968 թվականի «It Would Be So Nice» սինգլի երկրորդ երեսին։ Երաժշտության և բառերի հեղինակը Ռոջեր Ուոթերսն է, կատարողը՝ Դևիդ Գիլմորը։


== Ստեղծագործության մասին ==
Սինգլը նաև ձայնագրվել է 1970 թվականի The Best of the Pink Floyd, 1971 թվականի Relics, 1974 թվականի Masters of Rock, 1992 թվականի The Early Singles հավաքածուներում։


== Ձայնագրման մասնակիցներ ==
Դեյվիդ Գիլմոր — ակուստիկ կիթառ, էլեկտրակիթառ, վոկալ
Ռոջեր Ուոթերս — բաս կիթառ, բեք վոկալ
Ռիչարդ Ռայթ — մելոտրոն, Համոնդի օրգան
Նիք Մեյսոն — հարվածային գործիքներ


== Ծանոթագրություններ ==


== Գրականություն ==
Маббетт, Энди. Полный путеводитель по музыке Pink Floyd = The Complete Guide to the Music of Pink Floyd. — М.: Евразийский регион, Локид, 1997. — ISBN 5-86217-026-X
Шэффнер, Николас. Блюдце, полное чудес. Одиссея Pink Floyd = Saucerful of Secrets. The Pink Floyd Odyssey. — М.: Издательство Сергея Козлова, 1998. — ISBN 5-901013-01-8


== Արտաքին հղումներ ==
Discogs: Pink Floyd — It Would Be So Nice / Julia Dream
Սեն Ֆելի (Ալյեի գավառ)

Անվան այլ կիրառումների համար տե՛ս՝ Սեն Ֆելի (այլ կիրառումներ)Սեն Ֆելի (ֆր.՝ Saint-Félix), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Վարեն սյուր Ալյե կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03232։


== Բնակչություն ==
Համայնքի բնակչությունը 2008 թվականին կազմում էր 334 մարդ։


== Տնտեսություն ==
2007 թվականի տվյալներով 212 աշխատունակ տարիքի մարդկանցից (15-64 տարեկան) 167-ը տնտեսապես ակտիվ էին, 45-ը անգործունակ (ակտիվության ցուցանիշը 78,8 %, 1999 թվականին եղել է՝ 74,4 %)։ 167 աշխատունակ բնակիչներից 163-ը աշխատում էին (87 տղամարդ և 76 կին), անաշխատանք էին 4-ը (1 տղամարդ և 3 կին)։ 45 անգործունակ մարդկանցից 21-ը աշակերտներ կամ ուսանողներ են, 14-ը թոշակառու, 10-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Ֆելի» (ֆրանսերեն)։ Արխիվացված օրիգինալից 2012-09-23-ին։ Վերցված է 2012-5-30 
«Սեն Ֆելի» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
Տելմանա (գյուղ, Տոսնենսկի շրջան)

Անվան այլ կիրառումների համար տե՛ս՝ Տելմանա (այլ կիրառումներ)Տելմանա (ռուս.՝ Тельмана), գյուղ Ռուսաստանի Լենինգրադի մարզի Տոսնենսկի շրջանի կազմում։
Բնակչությունը 2007 թվականին գրանցված տվյալներով կազմում էր 5466 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբդուլ Ռահման Բաբա

Աբդուլ Ռահման Բաբա (անգլ.՝ Abdul Rahman Baba, ծնվել է հուլիսի 2, 1994 թվական, Տամալե, Գանա), գանացի ֆուտբոլիստ, «Չելսիի» և Գանայի ազգային հավաքականի պաշտպան։


== Ակումբային կարիերա ==
Բաբան կարիերան սկսել է «Դրիմս» ակումբում։ 2011 թվականին տեղափոխվել է «Ասանտե Կոտոկո», որի կազմում 2011-12 մրցաշրջանում դարձավ Գանայի չեմպիոն։
2012 թվականի ամռանը Բաբան հինգտարյա պայմանագիր կնքեց գերմանական «Գրոյտեր Ֆրույտ» ակումբի հետ։ 2012 թվականի օգոստոսի 19-ին, Գերմանիայի գավաթի շրջանակներում, Հոֆենբախի Կիկերսի դեմ խաղում (0-2), կայացավ նրա դեբյուտը նոր ակումբում, 58-րդ րոպեին դուրս գալով փոխարինման և ստանալով կարմիր քարտ։ 2012 թվականի սեպտեմբերի 25-ին դեբյուտեց Բունդեսլիգայում, Դյուսելդորֆի «Ֆորտունայի» դեմ խաղում (0-2)։ 2014 թվականի օգոստոսի 11-ին, «Նյուրնբերգի» դեմ խաղում (5։1) նա խփեց առաջի երկրորդ գոլերը։
2014 թվականի օգոստոսի 12-ին Բաբան 2,5 միլիոն եվրոյի դիմաց տեղափոխվեց Աուգսբուրգ։
2015 թվականի օգոստոսի 15-ին Բաբան պայմանագիր կնքեց Լոնդոնի «Չելսիի» հետ։ Գործարքի գինը կազմեց 20 միլիոն եվրո։


== Միջազգային կարիերա ==
2010 թվականին Բաբան առաջին անգամ հրավիրվեց Գանայի երիտասարդական հավաքական, իսկ 2012 թվականին դարձավ նրա ավագը։ 2013 թվականի մարտին Բաբան հրավիրվեց Գանայի ազգային հավաքական։ 2015 թվականին Բաբան հայտնվեց Աֆրիկայի ազգերի գավաթի խաղարկությանը ներկայացող Գանայի կազմի մեջը, որտեղ նրանք նվաճեցին արծաթե մեդալներ։


== Վիճակագրություն ==


=== Ակումբային վիճակագրություն ===
2017 թվականի սեպտեմբերի 22-ի դրությամբ


=== Միջազգային վիճակագրություն ===
Թարմացվել է 17 օգոստոսի 2015


== Ձեռքբերումներ ==
 «Ասանտե Կոտոկո»

Պրեմիեր Լիգայի չեմպիոն (1)։ 2011-12
Արդյունքում։ 1 տիտղոս Գանայի հավաքական

Աֆրիկայի գավաթի արծաթե մեդալակիր (1)։ 2015


== Ծանոթագրություններ ==


== Արտաքին հղումներ ==
Պրոֆիլը whoscored.com կայքում
Ցուցանիշները soccerbase.com կայքում (անգլ.)
Պրոֆիլը transfermarkt.com կայքում
Պրոֆիլը Archived 2015-09-06 at the Wayback Machine. Chelsea-fc.ru կայքում (ռուս.)
Պրոֆիլը Chelseafc.com կայքում (անգլ.)
Պրոֆիլը Archived 2015-09-08 at the Wayback Machine. Fifa.com կայքում (անգլ.)
Պրոֆիլը Worldfootball.net կայքում (անգլ.)
Պրոֆիլը Football-lineups.com կայքում (անգլ.)
Հարմոնիա (այլ կիրառումներ)

Հարմոնիա - հունարեն բառ է, որը նշանակում է կապ, ներդաշնակություն, համաչափություն։
Կարող է օգտագործվել՝

Հարմոնիա կամ Ներդաշնակագիտություն - երաժշտության տեսության այն բաժինը, որն ուսումնասիրում է համահնչյունները և նրանց շաղկապված հաջորդականության օրինաչափությունները, երաժշտական արտահայտչամիջոց, որը միավորում է լադային ակորդների, ինչպես և ամբողջական լադա-տոնայնությունների տրամաբանված հաջորդականությունից գոյացող դինամիկան և երանգավորությունը։
Հարմոնիա - հունական դիցաբանությունում՝ Արեսի և Աֆրոդիտեի դուստրը։
40 Հարմոնիա - խոշոր աստերոիդ է Աստերոիդների գլխավոր գոտում։
Ոստանի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Ոստան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Յաբլոնովկա (գյուղ, Խուստի շրջան)

Անվան այլ կիրառումների համար տե՛ս՝ ՅաբլոնովկաՅաբլոնովկա (ուկրաիներեն՝ Яблунівка), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Յաբլոնովկա գյուղում բնակվում էր 1 451 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ԿՈՆԿԱԿԱՖ-ի ոսկե գավաթ 2007

ԿՈՆԿԱԿԱՖ-ի ոսկե գավաթի 2007 թ. խաղարկությունը տեղի ունեցավ Միացյալ Նահանգներում։ Հանդիպումները անցկացվեցին հուլիսի 6-ից մինչև 24-ը ԱՄՆ-ի ութ քաղաքներում՝ Բոստոն, Նյու Յորք, Մայամի, Չիկագո, Հյուսթոն և Կարսոն։ Մրցաշարի ձևաչափի համաձայն չորսական հավաքականներից կազմված երեք խմբերում առաջին և երկրորդ տեղերը զբաղեցրած թիմերը, ինչպես նաև երրորդ տեղ զբաղեցրած թիմերից երկու լավագույնները պայքարը շարունակում էին փլեյ-օֆֆում, որը սկսվում էր քառորդ եզրափակիչներից։ Այս անգամ մրցաշարին հյուր-թիմեր չհրավիրվեցին։


== Որակավորում ==


== Մասնակիցներ ==


== Մրցավայրեր ==


== Հանդիպումներ ==


=== Խմբային փուլ ===


==== Խումբ A ====
Հանդիպումների արդյունքները


==== Խումբ B ====
Հանդիպումների արդյունքները


==== Խումբ C ====
Հանդիպումների արդյունքները


==== Լավագույնների որակավորումը ====


=== Փլեյ-օֆֆ ===


==== Քառորդ եզրափակիչ հանդիպումներ ====


==== Կիսաեզրափակիչ հանդիպումներ ====


==== Եզրափակիչ ====


== Ռմբարկուներ ==


== Մրցանակներ և նվաճումներ ==
Մրցաշարի լավագույն ֆուտբոլիստ ճանաչվեց և ստացավ «ամենաարժեքավոր խաղացող» կոչվող մրցանակը կիսապաշտպան  Ջուլիան դե Գուզմանը։ Մրցաշարի լավագույն ռմբարկու  Կառլոս Պավոնը ստացավ «ոսկե խաղակոշիկ» մրցանակը։ Մրցաշարի «լավագույն դարպասապահ» մրցանակին արժանացավ  Ֆրանկ Գրանդելը։ «Ֆեյր փլեյի» մրցանակը հանձնվեց  Հոնդուրասի հավաքականին։


== Մրցաշարային աղյուսակ ==


== Գրականություն ==
CONCACAF 2007 Gold Cup Technical Report; Confederation of North, Central American and Caribbean Association Football; New York, USA, 2007. (էլեկտրոնային տարբերակ ₪)


== Հղումներ ==
2007 թ. ԿՈՆԿԱԿԱՖ-ի ոսկե գավաթը (ԿՈՆԿԱԿԱՖ-ի պաշտանական կայք ₪ Archived 2012-10-13 at the Wayback Machine., terra.com ₪, worldfootball.net ₪, futbolplanet.de ₪, RSSSF-ի արխիվ ₪, arquivodosmundiais.com ₪, eurofotbal.cz ₪)
ԿՈՆԿԱԿԱՖ-ի ոսկե գավաթի մրցանակներ (ԿՈՆԿԱԿԱՖ-ի պաշտանական կայք 1 Archived 2011-07-28 at the Wayback Machine., 2 Archived 2011-08-08 at the Wayback Machine., 3 Archived 2011-07-16 at the Wayback Machine., 4 Archived 2011-01-08 at the Wayback Machine., 5 Archived 2011-01-08 at the Wayback Machine., terra.com ₪)
Մոնմեռլ սյուր Սոն

Մոնմեռլ սյուր Սոն (ֆր.՝ Montmerle-sur-Saône), համայնք Ֆրանսիայում, գտնվում է Ռոն Ալպեր մարզի Էն գավառում։ Մտնում է Տուասսե կանտոնի կազմի մեջ։ Բուրակ ան Բրես շրջանի կոմունա։
Համայնքի INSEE կոդ՝ 01263։


== Աշխարհագրություն ==
Կոմունան Փարիզ քաղաքից գտնվում է 360 կմ հարավ-արևելք, Լիոն քաղաքից 37 կմ դեպի արևելք, 39 կմ հարավ-արևելք Բուրկ ան Բրեսից։


== Կլիմա ==
Կլիման կիսացամաքային է՝ ցուրտ ձմեռներով և տաք ամառներով։ Կոմունայում անձրևներ հաճախ չեն լինում, հիմնականում՝ ամռան ամիսներին։


== Բնակչություն ==
Համայնքի բնակչությունը 2010 թվականին կազմում էր 3823 մարդ։


== Վարչակազմ ==


== Տնտեսություն ==
2010 թվականի տվյալներով 2318 աշխատունակ տարիքի մարդկանցից (15-64 տարեկան) 1822-ը տնտեսապես ակտիվ էին, 496-ը անգործունակ (Ակտիվության ցուցանիշը — 78,6%, 1999 թվականին եղել է՝ 72,6 %)։ 1822 աշխատունակ բնակիչներից 1679-ը աշխատում էին (881 տղամարդ և 798 կին), անաշխատանք էին 143-ը (61 տղամարդ և 82 կին)։
496 անգործունակ մարդկանցից 168-ը աշակերտներ կամ ուսանողներ են, 205-ը թոշակառու, 123-ը անաշխատունակ էին այլ պատճառներով։


== Պատկերասրահ ==

		
		


== Ծանոթագրություններ ==


== Արտաքին հղումներ ==
«Монмерль-сюр-Сон» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-06-05 
«Монмерль-сюр-Сон» (ֆրանսերեն)։ cassini.ehess.fr։ Վերցված է 2014-06-05
Ռոմանովո (գյուղ, Ռոմանովսկի շրջան)

Անվան այլ կիրառումների համար տե՛ս՝ ՌոմանովոՌոմանովո (ռուս.՝ Романово), գյուղ Ռուսաստանի Ալթայի երկրամասի Ռոմանովսկի շրջանի կազմում։
Բնակչությունը 2003 թվականին գրանցված տվյալներով կազմում էր 6100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թթխմոր

Թթխմոր (առավել հայտնի է նաև խաշ անունով),  կիսաֆաբրիկատ, որն օգտագործվում է հացաբուլկեղենի պատրաստման համար, ալյուրի, ջրի և խմորիչի համածին խառնուրդ է՝ նախապես խմորված, խմորի պատրաստման համար օգտագործվում է որպես նախնական կազմություն։

Թթխմորային եղանակը դա հացաթխման տեխնոլոգիա է, որը նախատեսում է խմորի հունցումից առաջ թթխմորի նախնական պատրաստումը. հիմնականում կիրառվում է ցորենի ալյուրից հացաբուլկեղեն թխելու, հաճախ՝ մեծ քանակությամբ ճարպեր և շաքար պարունակող արտադրանքի համար։ Ի տարբերություն առանց թթխմորի թխման եղանակի, որը նախատեսում է միափուլ հունցում, թթխմորային եղանակը առավել տևական է, որը նախատեսում է մի շարք գործողություններ և արտադրական ծավալներով հացաթխման համար պահանջում է լրացուցիչ սարքավորումներ (տաշտեր, ամանեղեն պահպանման համար), ի հաշիվ երկփուլային աշխատանքի և թթխմորի նախնական պնդության՝ ապահովում է խմորի բարձր պլաստիկ հատկություն և ալյուրի բաղադրամասերի առավել խոր հիդրոլիզում։
Ավանդական թթխմորները դրանք թանձր, համարյա 40 տոկոս խոնավությամբ, (անհրաժեշտ ջրի ընդհանուր ծավալի 2/3-ը) նախատեսված ընդհանուր անհրաժեշտ ծավալի ալյուրի մի մասն է, անհրաժեշտ խմորիչների ամբողջ ծավալը։ Թանձր թթխմորի խմորումը տևում է 3-4½ ժամ, սկզբնական ջերմաստիճանը 28-32 °C, հասունացումը որոշվում է այնպիսի բնութագրիչների ամբողջությամբ, ինչպիսիք են թթվայնությունը, ծավալի մեծացումը, հաշվի է առնվում նաև օրգանալեպտիկ հատկությունը, մասնավորապես պատրաստի թանձր թթխմորիը պետք է հստակ ալկոհոլի հոտ ունենա։ Հասունացած թանձր թթխմորի մեջ լցվում է բաղադրատոմսով նախատեսված այլ բաղադրամասեր՝ ալյուրի մնացած մասը, լրացուցիչ ջուր, աղային լուծույթ, ամոքանք, խառնում են խմորի հետ, որը թխելուց առաջ հանգստանում է ևս 1—1¾ ժամ: Այսպես կոչված մեծ խիտ թթխմորները ենթադրում են ամբողջ ալյուրի մինչև 70 % օգտագործում, դրանց օգտագործմամբ խմորման պրոցեսը տևում է 20-30 րոպե:
Ջրիկ թթխմորը դա 65-72 % խոնավությամբ թթխմոր է, որը պատրաստվում է ալյուրի ընդհանուր քանակության 25-35 %-ից, ջրիկանման եղանակը ենթադրում է աղային լուծույթի փուլային ներմուծում։ Մեծ ջրիկ թթխմորը պատրաստվում է անհրաժեշտ ջրի ընդհանուր քանակությունից  (բացի այն ջրից, որը լցվում է հունցման պրոցեսի ընթացքում՝ լուծույթների մեջ)։


== Ծանոթագրություններ ==


== Արտաքին հղումներ ==
Ауэрман, Лев Янович Технология хлебопекарного производства. — 9-е. — СПб.: Профессия, 2005. — 416 с. — ISBN 5-93913-032-1
Н. Ф. Гатилин Проектирование хлебозаводов. — М.: Пищевая промышленность, 1975. — 375 с. — 18 тыс. экз.
Կաստել Կամպանյանո

Կաստել Կամպանյանո (իտալերեն՝ Castel Campagnano), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 1627 մարդ։ Բնակչության խտություն կազմում է 96 մարդ/կմ²։ Զբաղեցնում է 17 կմ² մակերես տարածք։ Փոստային ինդեքս՝ 81010, 
հեռախոսային կոդ՝ 0823։
Կաստել Կամպանյանոն սահմանակից է Կայացո և Ռուվիանո մունիցիպալիտետներին՝ Կազերտա գավառին, և Ամորոսի, Դուջենտա, Լիմատոլա, Մելիզանո քաղաքներին՝ Բենևենտո գավառին։
Կոմունայում հատկապես հարգվում է Ամենասուրբ Աստվածածինը։ Տոնակատարությունը օգոստոսի 5-ին է։
Կատերինկա

Կատերինկա (ուկրաիներեն՝ Катеринка), գյուղ Ուկրաինայի Նիկոլաևի մարզի Պերվոմայսկի շրջանում։ Հիմնադրվել է 1500 թվականին։
2001 թվականի տվյալներով Կատերինկա գյուղում բնակվում էր 967 մարդ։ Բնակավայրը զբաղեցնում է 0,002 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուստ-Կալմանսկի շրջան

Ուստ-Կալմանսկի շրջան (ռուս.՝ Усть-Калманский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1935 թվականին։ Վարչական կենտրոնը՝ Ուստ-Կալմանկա։


== Աշխարհագրություն ==
Շրջանի տարածքի մակերեսը կազմում է 2300 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 15298 մարդ։ Բնակչության խտությունը կազմում էր 6,65 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ձագարոլո

Ձագարոլո (իտալերեն՝ Zagarolo), քաղաք Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 14 620 մարդ (2004 թվական), խտությունը կազմում է 425 մարդ/քառ. կմ։ Զբաղեցնում է 28 քառ. կմ։ Փոստային ինդեքս — 039, հեռախոսային կոդ — 06։
Զագարոլոն գտնվում է Հռոմից 34 կիլոմետր (21 մղոն) հարավ-արևելք, և սահմանակից է Կոլոնա, Գալիկանո նել Լացիո, Մոնտե Կոմպատրի, Պալեստրինա, Հռոմ, Սան Չեզարեո (Զագարոլոյի նախկին խմբակցություն) մունիցիպալիտետներին։
Կոմունայի հովանավորն է Սուրբ Լավրենտին։ Տոնը նշվում է օգոստոսի 10-ին։


== Արտաքին հղումներ ==
Բնակավայրի պաշտոնական կայքը (իտալ.)


== Ծանոթագրություններ ==
Կամենկա-Դնեպրովսկայայի շրջան

Կամենկա-Դնեպրովսկայայի շրջան (ուկրաիներեն՝ Кам'янсько-Дніпровський район), շրջան Ուկրաինայի Զապորոժիեի մարզում։
Ստեղծվել է 1944 թվականին։ Վարչական կենտրոնը՝ Կամենկա-Դնեպրովսկայա։


== Աշխարհագրություն ==
Շրջանի տարածքի մակերեսը կազմում է 1240 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 41044 մարդ։ Բնակչության խտությունը կազմում էր 33,1 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Գոհություն (անձնանուն)

Գոհություն, հայկական իգական անուն։ Առաջացել է հայերեն գոհություն բառից։ Նորակերտ անուն է։ Քիչ է գործածվել։


== Ծանոթագրություններ ==
Եղեգնալիճ

Եղեգնալիճ, լիճ Վայոց ձորի մարզի Ռինդ գյուղի տարածքում, բնակավայրից 2 կմ հյուսիս-արևելք՝ ծովի մակարդակից 1458 մետր բարձրության վրա։ Լճի հայելու մակերեսը 2,12 հեկտար է, երկարությունը՝ 294 մետր, առավելագույն լայնությունը՝ 141 մետր։
Լճի ջուրն օգտագործվում է ոռոգման և ձկնորսական նպատակներով։


== Պատկերասրահ ==

		


== Ծանոթագրություններ ==
Շեղջովան

Շեղջովան, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր գավառի հարավարևմտյան սահմանի մոտ, Քաղիրդ գետի ձախ ափից 2-2.5 կմ արևելք, Ֆարկին գյուղաքաղաքից 31-32 կմ արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հանրապետության հեղափոխական-ռազմական խորհրդի նախագահը

«Հանրապետության հեղափոխական-ռազմական խորհրդի նախագահը» (ռուս.՝ Председатель Реввоенсовета республики), ռուս խորհրդային գրող Միխայիլ Ալեքսանդրովիչ Շոլոխովի պատմվածքը` գրված 1925 թվականին։


== Հրապարակումներ ==
Առաջին անգամ «Հանրապետության հեղափոխական ռազմական խորհրդի նախագահը» պատմվածքը լույս է տեսել «Օգոնյոկ» ամսագրում, թիվ 28, 5 հունիսի 1925 թվական։ Պատմվածքն ընդգրկվել է հեղինակային ժողովածուներում՝ «Երկնագույն տափաստան» (1926) և «Երկնագույն տափաստան։ Դոնի պատմվածքներ։ 1923-1925» (1931)  հեղինակային ժողովածուներում։


== Սյուժե ==
Պատումի տեսքով գրված, ստեղծագործությունը խուտորական խորհրդի նախագահ, նախկին հեծյալ բանակային-բուդյոնովական, ով բարդ իրավիճակի հետ կապված իրեն հայտարարում է հանրապետության ռազմական խորհրդի նախագահ, Բոգատիրևի մենախոսությունն է։ Պատումի կենտրոնում հերոս ասմունքողի հանդիպումն է Ֆոմինի բանդայի հետ, որը միայն հրաշքով (ստանիցայի ոստիկանության ջոկատը տեղ է հասել ժամանակին), չի ավարտվում նրա մահով։


== Իրական դեմքեր պատմվածքում ==
«Հանրապետության հեղափոխական ռազմական խորհրդի նախագահը» պատմվածքում նկարագրված իրադարձությունների ժամանակը եղել է 1921 թվականի վաղ գարնանը, Վերին Դոնում բանդիտիզմի դեմ պայքարի ժամանակաշրջանը, մասնավորապես՝ Յակով Ֆոմինի ավազակախմբի դեմ` Ռուբեժնի Ելանսկայա ստանիցայի կազակ, որը ոչ վաղ անցյալում մասնակցել է Առաջին համաշխարհային և քաղաքացիական պատերազմներին (կարմիրների կողմից), որը 1920 թվականի հուլիսին նշանակվել էր Վյոշենսկու պահապան հեծելավաշտի հրամանատար։
1921 թվականի մարտի 11-ին պարենմասնատրումից բնակչության դժգոհության պատճառով, նա առաջնորդեց ապստամբությունը «Սովետներն առանց կոմունիստների» կարգախոսով (Միխայիլ Ալեքսանդրովիչ Շոլոխովն այս իրադարձություններին կրկին անդրադարձավ «Խաղաղ Դոն»-ի չորրորդ գրքում)։ Գրողն անձամբ գիտեր Յակով Ֆոմինին, և նրա հետ բազմիցս հանդիպել էին Ռուբեժնիի խուտորում, որտեղ Շոլոխովի ընտանիքը 1919 թվականին ապրել է մի քանի ամիս։


== Գործող անձինք ==
Բոգոտիրյով ― պատմվածքի պատմողը և գլխավոր հերոսը, ռազմաճակատային զինվոր։ Բուդյոնի բանակից տուն վերադառնալուց հետո նա ընտրվում է խուտորի նախագահ։  Բանդայի ոչնչացումից հետո խուտորը հայտարարվում է հանրապետություն, իսկ իրեն՝ հանրապետության ռազմական խորհրդի նախագահ։
Նիկոն ― Բոգատիրյովի քարտուղար, զոհվում է ավազակների ձեռքով, ստանիցայի ճանապարհին։
Հինգ ձիավորներ ― անանուն ավազակներ, տափաստանում հարձակվում են Բոգատիրյովի և Նիկոնի վրա։
Ստանիցայի զինկոմ ― անանուն անձ, որը գալիս է խուտոր Բոգատիրյովի կամայականությունների դեմ պայքարելու համար։
Ֆոմին ― ավազակախմբի ատաման։


== Ծանոթագրություններ ==


== Արտաքին հղումներ ==
Председатель Реввоенсовета республики.
Председатель реввоенсовета республики


== Աղբյուրներ ==
Шолоховская энциклопедия/ Колл. авторов; глав. ред. Ю. А. Дворяшин; вступ. ст. М. М. Шолохов. — М.: Издательский дом «СИНЕРГИЯ», 2013. — 1216 с.: ил. ISBN 978-5-94238-022-9
Բատիկովո

Բատիկովո (ռուս.՝ Батыково), գյուղ Ռուսաստանի Ռյազանի մարզի Կլեպիկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)